Богатството на българите мина 50 млрд. лв. - Бизнес - inews.bg
12.07.2020 16:23 София 27°C
Богатството на българите мина 50 млрд. лв.
Имотите продължават да са основния актив на нашенците
по статията работи: Десислава Маданска | 14.12.2013 | 21:15 0
Финансовото богатство на българите се е увеличило с 12% и е достигнало малко над 50 млрд. лв. Тук се включват пари, депозити, акции и др. финансови инструменти. Увеличението се дължи основно на повишаване на спестовността на домакинствата и по-ниското потребление, става ясно от анализ на " Индъстри уоч" за доходите на домакинствата през 2012 спрямо година по-рано.
Икономистите отчитат, че най-голямото богатство на българите продължават да са притежаваните от тях имоти, които се изчисляват общо на 139 млрд. лв. Точа означава, че заедно с финансовото богатство общото състояние на нацията ни се изчислява на около 190 млрд. лв.
От анализа става ясно, че нарастването на банковите влогове е основната причина за увеличаване на финансовото богатство на българите с две трети.
Данните на БНБ показват, че за последните пет години ръстът е с 13,7 млрд. лв.
справката показва, че от началото на 2009 г. до сега най-дребните спестители - онези, които имат под 1000 лв. на депозит, са намалели с 1,07 млн., информира в. "24 часа".
Двойно обаче са нараснали най-богатите с пари в банка - от 325 на 696 броя. Ръст е отчетен и при общата сума, която са вложили - от 0,818 на 1,73 млрд. лв., или с близо 1 млрд. лв. повече.
Преди време от Националната агенция за приходите съобщиха, че българският милионер е мъж на възраст между 42 и 60 г., който е земеделец или едноличен търговец. Сред най-богатите нашенци се нареждат и адвокати, нотариуси, лекари.
Топ 10 на най-заможните българи са изкарали общо 147 млн. лв. през миналата година. От тях само 10,6 млн. лв., или 7,2%, са доходи от работни заплати и от участие в управлението на компании.
Най-често парите идват от сделки за прехвърляне на имущество.